OpenLLM-France/wikimedia huggingface dataset:
# Polarització

«Polarització» té aquests significats:
* Polarització social
* Polarització política, procés pel qual l'opinió pública es divideix en extrems oposats
* Polarització electroquímica, modificació de les característiques d'una cel·la electroquímica per l'ús de la mateixa
* Polarització elèctrica
* Polarització electromagnètica, característica que descriu la direcció de travessa d'un camp elèctric
* Polarització òptica
# Can Gambús

Can Gambús és una masia de Sabadell, situada al barri de Can Gambús. L'edifici actual és de finals del segle xix, però, al seu entorn, prop del torrent de Vallcorba del Sot, s'hi ha documentat restes d'un mas més antic. Al voltant de la masia s'ha urbanitzat el parc de Can Gambús.

## Descripció

Es tracta d'una masia de planta baixa, pis i golfa, amb coberta a dues vessants que donen aigües a les façanes laterals. La golfa està rodejada per un porxo d'arcs de mig punt. Sobresurt del conjunt una torre quadrada, coronada per un mirador amb balustres. Adossada al mas hi ha capella, que té un atri d'entrada.
L'any 2011 va ser objecte d'una profunda remodelació per mantenir l'edifici en bones condicions i convertir-lo en un restaurant.

## El jaciment arqueològic

En aquest paratge i amb motiu d'un projecte de transformació urbanística d'aquest sector, entre els anys 2003-2007 es van fer tres intervencions arqueològiques preventives que van permetre documentar tres jaciments arqueològics: Can Gambús 1, Can Gambús 2 i Can Gambús 3.
Del total de restes excavades s'han conservat dos elements de gran interès patrimonial, els quals s'han integrat al parc de lleure: un cuniculum romà (aqüeducte subterrani dels segles I-II dC) i les restes d'una garita de vigilància d'una emissora de ràdio de l'època de la Guerra Civil espanyola.

## Referències

* 1 2 Descobreix Sabadell. «El parc de Can Gambús». Ajuntament de Sabadell. Arxivat de l'original el 2015-01-04. [Consulta: 4 març 2015].
* ↑ Nomenclàtor. «Parc de Can Gambús». [Consulta: 4 març 2015].
* ↑ Edificis de Sabadell
* ↑ «Can Gambús». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 11 abril 2013].
* ↑ «La Masia de Can Gambús serà un restaurant a partir del mes d'agost». Ràdio Sabadell, 12-07-2011 [Consulta: 14 febrer 2012]. Arxivat 2011-08-27 a Wayback Machine. «Còpia arxivada». Arxivat de l'original el 2011-08-27. [Consulta: 14 febrer 2012].

## Enllaços externs

* El parc de Can Gambús
# Cap Mesurado

Cap Mesurado (en anglès: Cape Mesurado) és un punt de la costa de Libèria situat prop de la capital, Monròvia i a la desembocadura del riu Saint Paul. Va ser batejat com a Cap Mesurado pels navegants portuguesos en la dècada de 1560. És el promontori en el qual els colons afroamericans procedents dels Estats Units d'Amèrica van establir la ciutat actualment coneguda com a Monròvia el 25 d'abril de 1822.
En Cap Mesurado existeix un far, situat al barri de Mamba Point de Monròvia en el nord-est del cap, que va ser construït el 1855. Actualment està inactiu, encara que el govern liberiano està buscant ajuda econòmica per restaurar-ho i posar-ho novament en funcionament

## Història

Abans de l'arribada dels colons nord-americans, la Societat Americana de Colonització va enviar a un representant, el Dr. Eli Ayers perquè adquirís terrenys al nord de la costa de Sierra Leone, on els colons havien desembarcat anteriorment a Sherbro Island, però davant el terreny pantanós de l'illa i les seves condicions insalubres, van abandonar l'assentament. Amb l'ajuda de Robert F. Stockton, un oficial naval dels Estats Units, Ayers va buscar un lloc on establir una nova colònia. Stockon va emprendre negociacions amb els líders dels pobles dei i bassa que vivien a la zona de Cap Mesurado. Al principi els líders tribals com el rei Peter van ser reticents a lliurar la terra del seu poble als estrangers, però van ser persuadits per la força -segons alguns relats a punta de pistola- i finalment van cedir una franja de terra costanera d'uns 35 km de llarg i 3 km d'ample a canvi de diversos béns, armes i rom per un valor aproximat de 300 $ de l'època.
La colònia de Cap Mesurado es va enfrontar a molts dels obstacles que havia sofert la colònia de Sherbro Island: pocs recursos, així com terrenys pantanosos i condicions insalubres. També es van produir conflictes amb les tribus locals, ressentides amb els colons américo-liberians -que havien estat esclaus o fills d'esclaus als Estats Units abans de la seva emigració a Àfrica -tractant de crear una llar per als esclaus lliures. Dirigits per Lott Carey i Elijah Johnson, els américo-liberians van organitzar la seva defensa contra els atacs dels indígenes i van rebutjar l'oferiment d'ajuda militar per part dels britànics a canvi d'onejar la bandera britànica en Cap Mesurado.
La colònia de Cap Mesurado va agafar el nom de Libèria el 15 d'agost de 1824. En els següents deu anys es van afegir cinc colònies més a la costa liberiana que es van acabar integrant en la colònia de Libèria el 1842 (excepte una que fou destruïda pels indígenes).

## Vegeu també

* Colònia de Libèria

## Referències

* ↑ History Of Liberia: A Timeline
* ↑ «Lighthouses of Liberia». Arxivat de l'original el 2016-03-03. [Consulta: 24 desembre 2015].
* 1 2
* ↑ The United States And Africa
* 1 2 The Roots Of African-American Identity

## Enllaços externs

* Un article holandès sobre Cap Mesurado al segle XVII Arxivat 2008-08-29 a Wayback Machine.
# Ploto

Ploto (en grec antic Πλωτώ) va ser una de les cinquanta Nereides, filla de Nereu, un déu marí fill de Pontos, i de Doris, una nimfa filla d'Oceà i de Tetis. Tenia un únic germà, Nèrites.
D'entre els autors que donen els noms de les nereides, de Ploto només en parla Hesíode. El seu nom significa que era protectora de la navegació a vela.

## Referències

* ↑ Hesíode. Teogonia, 244
* ↑ «Nereides». Theoi greek mythology. [Consulta: 26 maig 2022].
# Xafarderes

Les Xafarderes és una obra de Mataró (Maresme) protegida com a Bé Cultural d'Interès Local.

## Descripció

Es tracta de 15 gelosies o xafarderes ubicades a les plantes principals de moltes cases datades de finals del segle xix del centre històric del municipi.

## Història

A finals del segle xvii s'observen uns primers detalls de cara a l'embelliment de les cases, els objectes d'ús quotidià, del mobiliari. El fet representa l'inici d'unes noves creacions d'art popular que, ben entrat el segle xviii arribaran a un gran esplendor. Les façanes de les cases comencen a embellir-se modificant lleugerament les formes, incorporant brancals i llindes de pedra a les obertures, remarcant les cornises i ràfecs d'obra vista. Els espais lliures són decorats amb esgrafiats i ràfecs d'obra vista. Els espais lliures són decorats amb esgrafiats. Es té cura de l'execució de la fusteria en les finestres, portes i gelosies bombades.
Les formes barroques van ésser tingudes en molta estima fins ben entrat el segle xix. La introducció de nous estils a la majoria de les cases no representà la supressió dels elements barrocs, que continuaren essent valorats i conservats curosament al costat de les noves formes del segle xix.

## Referències

* 1 2 3 «Xafarderes». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 28 febrer 2019].
# Pitocles de Samos

Pitocles de Samos (en llatí Pythocles, en grec antic Πυθοκλη̂ς) fou un escriptor grec nascut a Samos d'època desconeguda. L'esmenten Plutarc i Climent d'Alexandria.
Segons aquests dos autors, va escriure:
* Ιταλικά.
* Γεωργικά.
* Περὶ ὁμονοίας.

## Referències

* ↑ 2.Pythocles a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 629
# Carles Ferran de França

Carles Ferran de França, duc de Berry (Versalles 1778 - París 1820). Príncep de França amb el tractament d'altesa reial que ostentà per gràcia reial el ducat de Berry.
Nascut al Palau de Versalles el dia 24 de gener de 1778, sent fill del comte d'Artois i de la princesa Maria Teresa de Savoia. Net per via paterna del delfí Lluís de França i de la princesa Maria Josepa de Saxònia i per línia materna del rei Víctor Amadeu III de Sardenya i de la infanta Maria Antònia d'Espanya.
Carles Ferran, al costat del seu pare, el llavors comte d'Artois, escaparen de la Revolució Francesa emigrant a la Gran Bretanya. Posteriorment, tant el comte d'Artois com el duc de Berry entraren a formar part de l'exèrcit del príncep de Condé que lluitava contra la França revolucionària.
Sembla bastant provat que durant la seva estada a la Gran Bretanya, el duc de Berry mantingué una relació sentimental amb una ciutadana britànica de nom Amy Brown qui li donà tres fills, George Granville Brown, la baronessa de Charrette i la comtessa de Lucinge-Faucigny.
L'any 1814 pogué retornar a França amb la resta de la Família reial francesa i sota les ordres del rei Lluís XVIII de França, el seu oncle, esdevingué cap de l'exèrcit reialista en contra de la temptativa de Napoleó I de França dels anomenats Cent Dies.
L'any 1816 es casà a la Catedral de Notre-Dame de París amb la princesa Maria Carolina de Borbó-Dues Sicílies, filla del rei Francesc I de les Dues Sicílies i de l'arxiduquessa Maria Clementina d'Àustria. La parella tingué quatre fills:
El duc de Berry i la seva família gaudiren d'una important popularitat durant el període de la restauració. Ara bé, el dia 14 de febrer de 1820, el duc de Berry fou assassinat a París a la sortida de l'Ópera per Louis Pierre Louvel, un treballador que, en ser interrogat per la policia, manifestà simpaties envers Napoleó.
El duc de Berry fou enterrat a la Basílica de Saint-Denis.
# Plug and Play

Plug and Play (abreviat PnP, anglès per a «endollar i jugar» és un estàndard de maquinari incorporat al sistema operatiu d'un ordinador que requereix que un component o una aplicació s'autoidentifiqui per a dur a terme una instal·lació automàtica. Aspira a una instal·lació amb una intervenció mínima de banda de l'usuari per tal de minimitzar els errors de manipulació o de parametrització.
Existeixen diversos noms o acrònims que es refereixen al mateix concepte (tots d'origen anglès) : PnP, i hot-swapping (literalment "intercanvi en calent"). El terme Plug and Play seria associat a Microsoft, que el va fer servir en referència al seu sistema operatiu Windows 95. Però tals aplicacions ja existien al Macintosh, des del 1984.
Els perifèrics veritablement PnP ho són a dos nivells: el material i el de programari. En principi, l'ordinador ha de ser capaç de suportar nous perifèrics sense crear problemes físics o elèctrics en aquests últims. L'ordinador igualment ha de ser capaç de detectar els canvis de configuracions a fer i a mesura que els perifèrics s'afegeixen i es treuen, com ho fan els connectors USB i FireWire.
Una forma més restringida de Plug and Play existeix igualment per sistemes operatius que no gestionen aquests canvis dinàmics: el sistema "power down, plug, power up, and play".
Els començaments del Plug and Play van ser prou difícils (sovint els perifèrics Plug and Play no tenien de Plug and Play més que el nom i eren sovint més complexos a configurar que els perifèrics no classificats com a Plug and Play), i per aquesta raó el Plug and Play s'anomenava de vegades de manera satírica Plug and Pray, «connecteu i reseu…que funcioni».

## Referències

* ↑ «Plug and Play». Cercaterm. TERMCAT, Centre de Terminologia.
# Capet

«Capet» té aquests significats:
* Dinastia Capet, dinastia que governà el Regne de França entre 987 i 1328.
* Capet (peix) (Lepidotrigla cavillone), peix de la família dels tríglids i de l'ordre dels escorpeniformes
Viccionari
# Polinomis actuaris

En matemàtiques, els polinomis actuaris a(β) n(x) són polinomis estudiats per Letterio Toscano donat per la funció generadora
    $\displaystyle \sum _{n}{\frac {a_{n}^{(\beta )}(x)}{n!}}t^{n}=\exp(\beta t+x(1-e^{t}))$

## Referències

* ↑ Toscano, 1950.
* ↑ Roman, 1984, p. 4.3.4.
* ↑ Boas i Buck, 1958.

## Bibliografia

* Boas, Ralph P.; Buck, R. Creighton. Polynomial expansions of analytic functions. 19. Berlin, New York: Springer-Verlag, 1958 (Ergebnisse der Mathematik und ihrer Grenzgebiete. Neue Folge.).
* Kim, Eun Woo; Jang, Yu Seon «SOME UMBRAL CHARACTERISTICS OF THE ACTUARIAL POLYNOMIALS» (en anglès). Journal of the Chungcheong Mathematical Society, 29(1), pàg. 73–82. DOI: 10.14403/jcms.2016.29.1.73.
* Roman, Steven. The umbral calculus (en anglès). 111. London: Academic Press Inc. (Harcourt Brace Jovanovich Publishers), 1984 (Pure and Applied Mathematics). ISBN 978-0-12-594380-2.
* Toscano, Letterio «Una classe di polinomi della matematica attuariale» (en italià). Rivista di Matematica della Università di Parma, 1, 1950, pàg. 459–470.
# Xot del Perú

El xot del Perú (Megascops roboratus) és una espècie d'ocell de la família dels estrígids (Strigidae). Habita els boscos del nord-oest del Perú i sud de l'Equador. El seu estat de conservació es considera de risc mínim.
Es reconeixen dues subespècies, la Megascops roboratus roboratus i la Megascops roboratus pacificus. Aquesta darrera ha estat suggerida com una espècie per dret propi.

## Referències

* ↑ «Xot del Perú». Cercaterm. TERMCAT, Centre de Terminologia. Rev. 12 desembre 2022 (català)
* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 261. ISBN 978-84-16728-37-4.
* 1 2 ; Donsker, D.; Rasmussen, P.«IOC World Bird List (v 11.2)», 01-07-2021. [Consulta: 14 juliol 2021].
* ↑ BirdLife International. «Peruvian Screech-owl. Megascops roboratus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 17 febrer 2023].
* ↑ Holt, D. W., R. Berkley, C. Deppe, P. L. Enríquez, J. L. Petersen, J. L. Rangel Salazar, K. P. Segars, K. L. Wood, and J. S. Marks (2020). Peruvian Screech-Owl (Megascops roboratus), version 1.0. In Birds of the World (J. del Hoyo, A. Elliott, J. Sargatal, D. A. Christie, and E. de Juana, Editors). Cornell Lab of Ornithology, Ithaca, NY, USA. https://doi.org/10.2173/bow.persco1.01 retrieved August 8, 2021
* ↑ Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, and K. J. Zimmer. Version 23 May 2021. A classification of the bird species of South America. American Ornithological Society. https://www.museum.lsu.edu/~Remsen/SACCBaseline.htm retrieved May 24, 2021
# Xot gorjablanc

El xot gorjablanc (Megascops albogularis) és una espècie d'ocell de la família dels estrígids (Strigidae). Habita la selva humida i els boscos de muntanya des de Colòmbia i el nord-oest de Veneçuela, cap al sud, a través dels Andes fins a l'est de l'Equador i del Perú. El seu estat de conservació es considera de risc mínim.

## Referències

* ↑ «Xot gorjablanc». Cercaterm. TERMCAT, Centre de Terminologia. Rev. 11 desembre 2022 (català)
* ↑ «Owls» (en anglès). IOC World Bird List Version 12.2. International Ornithologists' Union, 01-07-2022. [Consulta: 17 gener 2022].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 260. ISBN 978-84-16728-37-4.
* ↑ BirdLife International. «White-throated Screech-owl. Megascops albogularis» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 17 febrer 2023].
# Poliosi circumscrita

La poliosi circumscrita (o, senzillament, poliosi) és la disminució o absència de melanina (o color) al cabell, celles, pestanyes o qualsevol altra zona amb pèl. Es pot presentar de forma congènita (poliosi circumscrita congènita) o, molt més freqüentment, la forma adquirida (poliosi circumscrita adquirida).
Aquest trastorn pot causar taques blanques úniques o, menys freqüentment, múltiples al pèl o cabell. Alguns confonen aquestes taques blanques amb simples marques de naixement. En la poliosi hi ha una disminució o absència de melanina en els bulbs pilosos dels fol·licles pilosos afectats; els melanòcits de la pell normalment no es veuen afectats.

## Trastorns associats

La poliosi es produeix en diverses síndromes genètiques: com ara piebaldisme, síndrome de Waardenburg, neurofibromatosi tipus I i esclerosi tuberosa. També es produeix en vitiligen, malaltia de Vogt-Koyanagi-Harada, alopècia areata, sarcoïdosi i associat a neoplàsies i alguns medicaments.

## Referències

* 1 2 «Poliosis circumscripta: overview and underlying causes.». J Am Acad Dermatol, 69, 4, 2013, pàg. 625–33. DOI: 10.1016/j.jaad.2013.05.022. PMID: 23850259.}
* ↑ Willacy H. «Tuberous Sclerosis». PatientPlus. Patient.info, 2010. [Consulta: 2 maig 2011].
# Poliosmàcies

Poliosmàcia (Polyosmaceae) és una família de plantes amb flor.
En el sistema de classificació filogenètica APG II la família de les poliosmàcies està dins el clade dels Euasterid II sense assignar a cap ordre en concret.
En el sistema Cronquist s'ubica la família en l'ordre de les Rosals
La família conté unes 60 espècies dins un sol gènere: Polyosma
La distribució és a l'Himàlaia, la Xina, el nord-est d'Austràlia i Nova Caledònia.
Són arbres de fulles oposades amb flors agrupades en inflorescències en raïm. El fruit és una drupa amb una sola llavor.
# Politicalamity

Politicalamity és un grup format a finals de 2004 per membres residuals de les bandes Explosión Bikini, Plastelina Cowboys i Soviet Dogs in the Space. El seu estil està entre l'actitud rock dels anys '70 i el funk elàstic dels anys '90.
El 2005 són tercer finalistes del Festival Emergenza (edició 2005) i del Concurs de la Casa de la Música de Mataró que els permet gravar el gener de 2006 un disc homònim a la Sala Clap, amb Didier Richard de tècnic de so i la producció del multiinstrumentista Nacho Lesko.

## Referències

* ↑ «Politicalamity». [Consulta: 4 juliol 2017].
* ↑ «Passió, negoci i pirates». elperiodico.cat, 10-12-2006. [Consulta: 4 juliol 2017].
# Zittersheim

Zittersheim (en alsacià Zíttersche) és un municipi francès, situat a la regió del Gran Est, al departament del Baix Rin. L'any 1999 tenia 205 habitants. Limita al nord amb Rosteig, al nord-est amb Wingen-sur-Moder, al sud-est amb Erckartswiller, a l'oest amb Hinsbourg i al nord-oest amb Puberg.
Forma part del cantó d'Ingwiller, del districte de Saverne i de la Comunitat de comunes de Hanau-La Petite Pierre.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 206 | 231 | 228 | 216 | 217 | 205 |
# Zhu Minyuan

Zhu Minyuan és una esportista xinesa que va competir en piragüisme en la modalitat d'aigües tranquil·les, guanyadora d'una medalla de plata al Campionat Mundial de Piragüisme de 2006 en la prova de K2 1000 m.

## Palmarès internacional

Campionat del món :
| Any | Lloc | Medalla | Esdeveniment |
| 2006 | Szeged ( Hongria) | 2 | K2 1000 m |

## Referències

* ↑ Zhu Minyuan en Canoeresults.eu (en anglès).
* ↑ Llesta de medallistes olímpics i mundials en piragüisme (1936-2007): part 1, part 2. Federació Internacional de Piragüisme (anglès)

## Enllaços externs

* http://www.canoeicf.com/site/canoeint/if/downloads/result/Pages%201-41%20from%20Medal%20Winners%20ICF%20updated%202007-2.pdf?MenuID=Results%2F1107%2F0%2CMedal%5Fwinners%5Fsince%5F1936%2F1510%2F0 ICF medalists for Olympic and World Championships – Part 1: flatwater (now sprint): 1936–2007 at WebCite (archived 2009-01-21). Arxius addicionals: Wayback Machine (archived 2010-01-05).
* http://www.canoeicf.com/site/canoeint/if/downloads/result/Pages%2042-83%20from%20Medal%20Winners%20ICF%20updated%202007.pdf?MenuID=Results%2F1107%2F0%2CMedal%5Fwinners%5Fsince%5F1936%2F1510%2F0 ICF medalists for Olympic and World Championships – Part 2: rest of flatwater (now sprint) and remaining canoeing disciplines: 1936–2007 at WebCite (archived 2009-11-09)
# Plancoët

Plancoët (en bretó Plangoed, gal·ló Plancoét) és un municipi francès, situat a la regió de Bretanya, al departament de Costes del Nord. L'any 1999 tenia 2.589 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 2.134 | 2.304 | 2.375 | 2.489 | 2.507 | 2.589 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 1983-2008 | Marcel Le Goff | |
| 2008- | Viviane Le Dissez | PS |
# Podolets

Podolets (en rus: Подолец) és un poble de l'óblast de Vladímir, a Rússia, segons el cens del 2010 tenia 291 habitants. Pertany al districte municipal de Iúriev-Polski.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Pont del Mas d'en Cua

El Pont del Mas d'en Cua és una pont del municipi de Peralada (Alt Empordà) inclòs en l'Inventari del Patrimoni Arquitectònic de Catalunya.

## Descripció

Situat al sud-est del nucli urbà de la població de Peralada, tocant al terme municipal de la vila de Castelló d'Empúries, damunt del curs del rec del Molí i al costat del mas d'en Cua.
Es tracta d'un petit pont format per un sol arc rebaixat bastit amb maons disposats a sardinell, i recolzat damunt d'un basament construït amb carreus de pedra ben desbastats, disposats en filades perfectament regulars. S'observa alguna refecció feta amb maons a la part del basament. Actualment, l'estructura presenta la cara nord rehabilitada amb maons actuals i gran part d'ella està coberta per l'abundant vegetació que hi ha als marges del rec.

## Història

Segons el planejament urbanístic de la població de Peralada, aquest pont podria tenir el seu origen en època medieval.

## Referències

* 1 2 3 «Pont del Mas d'en Cua». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 25 agost 2014].
# Pont de Sant Jaume

El Pont de Sant Jaume és un pont de la ciutat de Tremp que enllaçava la ciutat amb el monestir de Sant Jaume, situat a l'esquerra del torrent de la Fontvella, anomenat en aquest tram barranc de Sant Jaume (la ciutat és a la dreta del torrent). Actualment el travessa la continuació del carrer de Sant Jaume.
És un pont medieval quatre ulls separats per pilars de gran alçada, que salven el profund desnivell que presenta el barranc de les Adoberies en aquest punt d'estil romànic, bastant reconstruït al segle xviii i consolidat i reformat a finals del Segle XX.

## Referències

* ↑ «Pont de Sant Jaume». Gran Enciclopèdia Catalana. Barcelona: Grup Enciclopèdia Catalana.
* ↑ «Pont de Sant Jaume». Ajuntament de Tremp. Arxivat de l'original el 2016-02-05. [Consulta: 29 gener 2016].
# Zortziko

El zortziko és el ritme de dansa tradicional d'Euskal Herria. Aquest ritme, com bé indica el seu nom, està format per vuit compassos i és un dels principals exponents de la música popular basca. L'exemple més clar és l'Aurresku. A més del ritme de dansa, sovint és el ritme de les cançons, com ocorre en els versos, com l'himne Gernikako Arbola.
Encara que també hi ha variants de les barres de 2/4 i 6/8, més habitual és la que s'escriu a la barra de 5/8, aquesta barra té tres parts de diferents longituds. El primer és un suro, mentre que els altres dos són de negres.
Els instruments musicals habituals per tocar els zortzikos eren el xiulet i el tambor. Segons algunes teories, el zortziko seria el desenvolupament del temps de 3/4 original com a resultat dels esforços dels ballarins per seguir els seus passos.
Encara que es desconeix el seu origen, és molt popular. Aita Donostia, Jesus Guridi, Pablo Sorozabal, Jose Maria Usanditzaga, Joaquín Turina, Isaac Albéniz... els músics han utilitzat sovint les seves bandes de música, orquestres simfòniques o musicals de piano. Els zortzikos de Pablo Sarasate mereixen una atenció especial: per exemple, Caprice Basque ("el caprici del País Basc") en els harmònics del violí per imitar el so del xiulet.

## Referències

* ↑ Azpiazu, José Antonio, Descripción de las diversiones públicas de Guipúzcoa y en particular de sus bailes. Donostia, 1858